CELEX: 62014TN0215
Language: lv
Date: 2014-04-08 00:00:00
Title: Lieta T-215/14: Prasība, kas celta 2014. gada 8. aprīlī  – Gmina Miasto Gdynia un Port Lotniczy Gdynia Kosakowo /Komisija

10.6.2014   
            
            
               LV
            
            
               Eiropas Savienības Oficiālais Vēstnesis
            
            
               C 175/48
            
         Prasība, kas celta 2014. gada 8. aprīlī – Gmina Miasto Gdynia un Port Lotniczy Gdynia Kosakowo/Komisija
   (Lieta T-215/14)
   2014/C 175/67
   Tiesvedības valoda – poļu
   
      Lietas dalībnieki
   
   
      Prasītāji: Gmina Miasto Gdynia (Gdynia, Polija) un Port Lotniczy Gdynia Kosakowo sp. z o.o. (Gdynia) (pārstāvis – T. Koncewicz, advokāts)
   
      Atbildētāja: Eiropas Komisija
   
      Prasītāju prasījumi:
   
   
               —
            
            
               atcelt Eiropas Komisijas 2014. gada 11. februāra lēmumu lietā SA.35 388, ar kuru ir noteikts, ka Polijai ir jāatprasa no lidostas Gdynia-Kosakowo nepamatoti izmaksātais valsts atbalsts;
            
         
               —
            
            
               piespriest atbildētājai atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai prasītāji izvirza šādus pamatus.
   
               1.
            
            
               Pirmais pamats
               
                           —
                        
                        
                           Patvaļa un acīmredzama kļūda, konstatējot apstrīdētajam lēmumam pamatā esošos faktus, un tā rezultātā Komisijas rīcības brīvības ļaunprātīga izmantošana un acīmredzami kļūdains pierādījumu vērtējums.
                        
                     
         
               2.
            
            
               Otrais pamats
               
                           —
                        
                        
                           Komisija neesot pārbaudījusi faktorus un apstākļus, kas attiecas uz ieguldījumu lidostā Gdynia-Kosakowo tiesisko pamatojumu.
                        
                     
         
               3.
            
            
               Trešais pamats
               
                           —
                        
                        
                           Komisija ir ļaunprātīgi izmantojusi savu rīcības brīvību judikatūras izpratnē, atbilstoši kurai iestādei, kam ir rīcības brīvība, ir jāpaskaidro, kādēļ noteikti pierādījumi un fakti tiek ņemti vērā, bet citi tiek noraidīti.
                        
                     
         
               4.
            
            
               Ceturtais pamats
               
                           —
                        
                        
                           LESD 107. panta 1. punkta, skatīta kopā ar Eiropas tiesību vispārējo principu, proti, tiesiskās noteiktības un iestādes lojalitātes pret tiesību subjektiem principu, pārkāpums, nepareizi piemērojot un interpretējot.
                        
                     
         
               5.
            
            
               Piektais pamats
               
                           —
                        
                        
                           Nepareizi tiesiski kvalificējot faktus un pierādījumus, izdarīts pārkāpums un tādējādi ar apstrīdēto lēmumu izdarīts LESD 107. panta 12. punkta pārkāpums, jo tika pieņemts, ka lietā nav priekšnoteikumu, lai konstatētu, ka prasītāju pasākumi atbilst privātā investora kritērijam, un ka neesot pierādīts, ka ieguldījumu projektu īstenoja privāts ieguldītājs, kā rezultātā ieguldījumi lidostā Gdynia-Kosakowo tika uzskatīti par prettiesisku valsts atbalstu.